CELEX: C2007/223/26
Language: el
Date: 2007-09-22 00:00:00
Title: Υπόθεση T-287/07: Προσφυγή της 25ης Ιουλίου 2007 — cApStAn κατά Επιτροπής

22.9.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 223/16
            
         Προσφυγή της 25ης Ιουλίου 2007 — cApStAn κατά Επιτροπής
   (Υπόθεση T-287/07)
   (2007/C 223/26)
   Γλώσσα διαδικασίας: η γαλλική
   Διάδικοι
   
      Προσφεύγουσα: cApStAn Sprl (Βρυξέλλες, Βέλγιο) (εκπρόσωπος: J. Bublot, avocat)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απορριπτική απόφαση της Επιτροπής.
            
         Ισχυρισμοί και κύρια επιχειρήματα
   Με την υπό κρίση προσφυγή, η προσφεύγουσα ζητεί την ακύρωση της αποφάσεως της Επιτροπής, της 22ας Μαΐου 2007, καθόσον απορρίπτει την προσφορά που υπέβαλε η προσφεύγουσα στο πλαίσιο της διαδικασίας υποβολής προσφορών «Υπηρεσίες τελικής επεξεργασίας PER 2007» (1) λόγω μη αποδείξεως της σχετικής εμπειρίας στον εν λόγω τομέα.
   Προς στήριξη του αιτήματός της για ακύρωση της προσβαλλομένης αποφάσεως, η προσφεύγουσα ισχυρίζεται ότι η Επιτροπή υπέπεσε σε πρόδηλη πλάνη κατά την εξέταση της υποψηφιότητάς της, διότι η πρόσκληση υποβολής προσφορών αφορούσε ακριβώς τον τομέα δραστηριότητάς της, πράγμα το οποίο η προσφεύγουσα διατείνεται ότι ρητά ανέφερε στην προσφορά της. Η προσφεύγουσα αναφέρει, επίσης, ότι της είχε ήδη ανατεθεί σχετική δημόσια σύμβαση από την Επιτροπή και ότι οι παρασχεθείσες επ' ευκαιρία αυτής της συμβάσεως υπηρεσίες της ουδέποτε αμφισβητήθηκαν.
   Επιπλέον, η προσφεύγουσα ισχυρίζεται ότι η προσβαλλόμενη απόφαση στηρίζεται σε λόγους προφανώς εσφαλμένους και ότι το εν λόγω σφάλμα ισοδυναμεί με έλλειψη αιτιολογίας.
   
      (1)  ΕΕ 2007/S 21-023949.